(১৮৫৩) ক্রীতদাসগণ যাতে পালিয়ে যেতে না পারে সেজন্য ১৭০৪ সালে দক্ষিণ ক্যারোলিনায় প্রথম ক্রীতদাস-পাহারা বাহিনীর (slave patrol) সৃষ্টি হয়। আফ্রিকান-আমেরিকান দাসদের সংখ্যা অনেক বেড়ে যাওয়ার সাথে তাদের পালিয়ে যাওয়ার এবং তাদের মধ্যে বিদ্রোহের সূত্রপাত হওয়ার আশংকা বেড়ে যায়। বিশেষ করে যেখানে শস্যের আবাদ বেশি হতো সেখানে ক্রীতদাসদের সংখ্যাও ছিল বহুলাংশে বেশি। তাই তাদের পালিয়ে যাওয়া এবং বিদ্রোহ থেকে বিরত রাখার জন্য নিয়মিত সশস্ত্র পাহারার ব্যবস্থা করা হয়। এই সশস্ত্র বাহিনীর কাছে থাকত চাবুক এবং বন্দুক। পালিয়ে যাওয়ার সময় ধরা পড়লে অথবা কোনো ক্রীতদাস তাদের পরিচয়পত্র ছাড়া ধরা পড়লে তাদের মালিকের কাছে ফিরিয়ে দেওয়া হতো। এই আইন ভঙ্গকারী ক্রীতদাসদের ওপর মালিক যদি বিরক্ত হয়ে উঠত তখন তাদের বাজারে নিয়ে বিক্রি করে দেওয়া হতো। এই ক্রীতদাসরা তখন চিরকালের জন্য তার নিকটাত্মীয়দের থেকে বিচ্ছিন্ন হয়ে যেত, অবশ্য আমেরিকার গৃহযুদ্ধের পর এই ক্রীতদাসদের ওপর নিয়ন্ত্রণ অনেকটা শিথিল হয়ে পড়ে এবং তখন তাদের পক্ষে পালিয়ে যাওয়া অনেকটা সহজ হয়ে যায়। এমনই পলায়নপর একটি লোককাব্য :